## dachser_inteligent_logistics

Tlačová správa V Bratislave, 7. 2. 2022

# **DACHSER dlhodobo rozširuje charterové aktivity**

**DACHSER Air & Sea Logistics posilnil svoj charterový program na trase medzi Hongkongom a Európou dlhodobým kontraktom. Vďaka tomu bude poskytovateľ logistických služieb schopný od januára 2022 do marca 2024 ponúknuť svojim zákazníkom spoľahlivú kapacitu leteckej nákladnej dopravy.**

V budúcnosti bude spoločnosť DACHSER prevádzkovať lietadlá Boeing 747-400F na trase Hongkong - Liége a späť. Toto lietadlo, ktoré lieta v pevne stanovených časoch, môže prepraviť až 100 ton nákladu. *„Dopyt po leteckej nákladnej doprave je na historickom maxime,“* hovorí Timo Stroh, vedúci globálnej leteckej nákladnej dopravy v spoločnosti DACHSER. *„Kapacita leteckej nákladnej dopravy je úplne nedostatočná. Takže sa budeme aj naďalej spoliehať na silnú sieť s našou vlastnou kapacitou a plánovať včas, prediktívne a dlhodobo.“*

### **Flexibilita vďaka alternatívnym trasám**

Aby sa predišlo obmedzeniam pri odosielaní tovaru, spoločnosť DACHSER Air & Sea Logistics pôsobí na menších letiskách, ako je Liège v Belgicku. Toto miesto je dobre napojené na sieť pozemnej dopravy poskytovateľa logistických služieb, čo urýchľuje procesy vyzdvihnutia a doručenia. *„Naše skúsenosti s integrovanou sieťou nám umožňujú ponúknuť kompletné riešenie z jedného zdroja − od prepravy z továrne, až ku konečnému zákazníkovi,“* hovorí Stroh. *„Najmä v náročných časoch si zabezpečenie stabilného a spoľahlivého trhu vyžaduje inteligentné a kreatívne riešenia.“*

Vytvorením vlastnej špecializovanej siete leteckej nákladnej dopravy vytvára spoločnosť DACHSER pre svojich zákazníkov istotu a stabilitu na najdôležitejších trasách nákladnej dopravy medzi Európou, Áziou a USA, a to aj v čase výrazného nedostatku kapacity. Len v roku 2021 poskytovateľ logistických služieb vybavil 175 charterových letov s dvanástimi pravidelnými odletovými miestami a 15 destináciami. *„Reagujeme na dopyt a ponúkame našim zákazníkom transparentné plánovanie, ako aj spoľahlivé služby vďaka pevne stanoveným časom prepravy,“* hovorí Stroh.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk